Federacia ministerio pri familioj, maljunuloj, virinoj kaj junuloj de Germanio

La federacia ministerio pri familioj, maljunuloj, virinoj kaj junuloj - germane Bundesministerium für Familie, Senioren, Frauen und Jugend (BMFSFJ) - estas nacia ministerio de la Federacia Respubliko Germanio. La formale ĉefa sidejo estas en Berlino, sed dua sidejo kun signife pli da dungitoj estas en Bonno.

 Historio de la ministerio 
La ministerio fondiĝis en 1953 je la nomo "ministerio pri familiaj demandoj". Ekde la jaro 1957 la nomo ampleksiĝis "…familiaj kaj junulaj demandoj" (1957) respektive "…familioj kaj junuloj" (1963). En 1969 la nacia ministerio pri sano estis aldonita al komuna ministerio, kaj en 1991 denove forprenita. La restaj fakoj ĝis 1994 estis du ministerioj - pri "familioj kaj maljunuloj" kaj pri "virinoj kaj junuloj", kaj de tiam estas longnoma "federacia ministerio pri familioj, maljunuloj, virinoj kaj junuloj".

 Taskoj 
La taskaro de la ministerio grupigeblas en la sekvajn kategoriojn: familioj, maljunuloj, virinoj, junuloj (do infanoj kaj adoleskuloj), civila servo kaj civitana sensalajra engaĝiĝo.

La parto pri infanoj kaj adoleskuloj inkluzivas sociajn servojn favore al bona evoluiĝo de unuopaj infanoj kaj adoleskuloj - konsilado fare de fakuloj, prizorgo en dumtagaj grupoj aŭ en junulaj vivejoj - sed ankaŭ la subtenon de junularaj asocioj naciaj, regionaj kaj lokaj. En tiu funkcio, la ministerio estas la plej grava oficiala kontaktejo ankaŭ por Germana Esperanto-Junularo, kiu ekde la 1960-aj jaroj forte lobiumis pri ministeria konsideriĝo, kaj inter 1993 kaj la mezo de la 2000-aj jaroj estis agnoskita kiel universale subvenciebla kaj subvenciinda junulara asocio.
180px|eta|maldekstra|<center>ministeria sidejo en Berlino180px|eta|maldekstra|<center>ministeria sidejo en Bonno

 Ministroj ekde la jaro 1953 
 n-ro nomo  naskiĝ(- kaj mort)jaro(j)   partio  ekofico finofico federacia ministro pri familiaj demandoj 1 Franz-Josef Wuermeling   1900–1986 CDU 20-a de oktobro 1953 29-a de oktobro 1957 federacia ministro pri familiaj kaj junulaj demandoj 1 Franz-Josef Wuermeling 1900–1986 CDU 29-a de oktobro 1957 13-a de decembro 1962 2 Bruno Heck 1917–1989 CDU 14-a de decembro 1962 11-a de oktobro 1963 federacia ministro pri familioj kaj junuloj 2 Bruno Heck 1917–1989 CDU 17-a de oktobro 1963 2-a de oktobro 1968 3 Aenne Brauksiepe 1912–1997 CDU 16-a de oktobro 1968 21-a de oktobro 1969 federacia ministro pri junuloj, familioj kaj sano 4 Käte Strobel 1907–1996 SPD 22-a de oktobro 1969 15-a de decembro 1972 5 Katharina Focke 1922–2016 SPD 15-a de decembro 1972 14-a de decembro 1976 6 Antje Huber 1924–2015 SPD 16-a de decembro 1976 28-a de aprilo 1982 7 Anke Fuchs 1937–2019 SPD 28-a de aprilo 1982 1-a de oktobro 1982 8 Heiner Geißler 1930–2017 CDU 4-a de oktobro 1982 26-a de septembro 1985 9 Rita Süssmuth 1937–2026 CDU 26-a de septembro 1985 5-a de junio 1986 federacia ministro pri junuloj, familioj, virinoj kaj sano 9 Rita Süssmuth 1937–2026 CDU 6-a de junio 1986 9-a de decembro 1988 10 Ursula Lehr 1930–2022 CDU 9-a de decembro 1988 18-a de januaro 1991 federacia ministro pri familioj kaj maljunuloj 11 Hannelore Rönsch * 1942 CDU 18-a de januaro 1991 17-a de novembro 1994 federacia ministro pri virinoj kaj junuloj 11 Angela Merkel * 1954 CDU 18-a de januaro 1991 17-a de novembro 1994 federacia ministro pri familioj, maljunuloj, virinoj kaj junuloj 12 Claudia Nolte * 1966 CDU 17-a de novembro 1994 26-a de oktobro 1998 13 Christine Bergmann * 1939 SPD 27-a de oktobro 1998 22-a de oktobro 2002 14 Renate Schmidt * 1943 SPD 22-a de oktobro 2002 22-a de novembro 2005 15 Ursula von der Leyen * 1958 CDU 22-a de novembro 2005 30-a de novembro 2009 16 Kristina Schröder * 1977 CDU 30-a de novembro 2009 17-a de decembro 2013 17 Manuela Schwesig * 1974 SPD 17-a de decembro 2013 2017 18 Katerina Barley * 1968 SPD  2017  2017 19 Franziska Giffey * 1978 SPD  2018  2021 20 Christine Lambrecht * 1965 SPD  2021  2021 21 Anne Spiegel * 1980 Grüne  2021  2022 21 Lisa Paus * 1980 Grüne  2022  2025 22 Karin Prien * 1965 CDU  2025 ĝis nun

 Eksteraj ligiloj 

 ministeria retejo

Kategorio:Registaro de Germanio
Germanio

Kategorio:Familio en Germanio